bor
        
         (plantefysiologi)
Store norske leksikon,Biologi,Vitenskapsgrener i biologien,Botanikk,Plantefysiologi,Mineralnæring,Mikronæringsstoffer
Bor er et grunnstoff er som er viktig for planters stoffskifte. Det er usikkert hvilken hovedfunksjon det har i stoffskiftet, men det inngår i vekst av pollenslanger, cellestrekning, produksjon av cellevegger og metabolisme av sukker og nukleinsyrer.
Les mer om grunnstoffet bor.  Bor hører til mikronæringsstoffene i planter. Det tas opp av røttene som borsyre (H2BO3-). Som for alle mikronæringsstoffer kan høye borkonsentrasjoner gi forgiftning. Bormangel Bormangel gir dårlig frukt- og frøsetting, redusert celledeling, redusert vekst av hovedrøtter og siderøtter, samt redusert strekking av stengelledd (internodier). Plantene blir dessuten gjerne rosett- og buskaktige med nekroser (vevsdød) på unge blad og knopper. Bormangel kan, i likhet med kalsiummangel, gi hjerteråte i lagringsorganer med liten transpirasjon som kålrot og beter. Les mer i Store norske leksikon plantefysiologi mangelsykdommer – botanikk